b"\n_START_ARTICLE_\nJos\xc3\xa9 Antonio Escuredo Raim\xc3\xb3ndez\n_START_SECTION_\nBiografia\n_START_PARAGRAPH_\nVa n\xc3\xa9ixer el 19 de gener de 1970 a la ciutat de Sant Gregori, poblaci\xc3\xb3 situada al costat de la ciutat de Girona.\n_START_SECTION_\nCarrera esportiva\n_START_PARAGRAPH_\nEspecialista en ciclisme en pista va participar, als 26 anys, en els Jocs Ol\xc3\xadmpics d'estiu de 1996 realitzats a Atlanta (Estats Units), on finalitz\xc3\xa0 tretz\xc3\xa8 en al prova del quil\xc3\xb2metre contrarellotge. En aquests jocs tamb\xc3\xa9 particip\xc3\xa0 en la prova de velocitat individual, si b\xc3\xa9 no tingu\xc3\xa9 un resultat destacat. En els Jocs Ol\xc3\xadmpics d'estiu de 2000 realitzats a Sydney (Austr\xc3\xa0lia) particip\xc3\xa0 en la prova de velocitat per equips, finalitzant nov\xc3\xa8. En els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia), la seva \xc3\xbaltima participaci\xc3\xb3 ol\xc3\xadmpica, aconsegu\xc3\xad guanyar la medalla de plata en la prova de keirin i finalitz\xc3\xa0 set\xc3\xa8 en la prova de velocitat per equips, guanyant aix\xc3\xad un diploma ol\xc3\xadmpic._NEWLINE_Al llarg de la seva carrera ha guanyat quatre medalles en el Campionat del M\xc3\xb3n de ciclisme en pista, dues d'elles de plata."